Info til klubbene - medio august
Nye nettsider for klubbene – info#2
Det nærmer seg at de nye klubbsidene er klare for dere! Det betyr at dere får tilgang til å begynne  med å legge inn innhold.  Rotary overtar sidene ca 1. september.  Da vil det bli en 3-delt prosess videre.  Kommunikasjonskomiteen og IT-komiteen vil bli ambassadører for de nye nettsidene. Fremdriftsplanen vil ta hensyn til at end polio-kampanjen som foregår mellom 1.-24. oktober. 
1) Rotary.no: Her får vi først tilgang og kan starte å legge inn innhold. 
2) Klubbsidene: Her vil klubbene få tilgang til sin klubbs nye nettsider i andre halvdel av september etter gjennomgått opplæring. Tilgangen gis etter endt opplæring. 
3) Distriktssidene og felles supportsider startes med i slutten av oktober. Her vil det bli en litt annerledes struktur enn dagens. 
4) Lansering av nye klubbsider medio/slutten av november!

Viktig for klubbene:
· Etablere en gruppe/komite som har ansvaret for å gå gjennom dagens innhold og sortere det. NB! Viktig å skille på det som er internt (kun for medlemmer som for eksempel møtereferater) som skal til medlemsnett og det som er relevante for andre/omgivelsen.  Tilgangen til dagens sider vil dere ha i 6-8 uker etter tilgang på nye sider. 
· Fokusområder på nye klubbsider er prosjekter, aktiviteter/klubbmøter, om klubben og aktuelt (det som i dag benevnes som «nyheter»). Så her det fint allerede nå å gå gjennom prosjekter dere har og hvordan dere skal synliggjøre de.  Dere finner en god mal i kommunikasjonsverktøykassen som dere finner her. Dere finner også gode tips og råd i kommunikasjonsguiden på samme sted. 
· Det blir en god rigg for opplæring og støtte gjennom prosessen gjennom leder for kommunikasjon og DICO i distriktet ditt. 


Fremdriftsplan
August/september:  
· Rotary ved prosjektgruppa overtar nye nettsider.
· Webinarer: Hvordan ta vare på innhold fra eksisterende klubbsider. Datoene er 25/8, 26/8 og 27/8.  Alle dager starter vi kl 20:00. Varighet maks 1 time. Invitasjon sendes til alle presidenter, sekretærer, CICOer og web-editorer 12/8.  Et dokument med innholdet av webinaret sendes ut til alle inviterte etter at webinarene er avholdt.
· Opplæring av ambassadører (første halvdel september)
· Webinarer: Opplæring av klubbene (andre halvdel av september). Samt tilgang til klubbsider etter opplæringen. Starte med å legge inn innhold på klubbsider. Ansvarlig for opplæringen er ambassadørene. 
Oktober
· Endpolio-kampanjen – hele Norge farges rødt 24/10 pluss lokale arrangementer over hele landet. 
· Legge inn innhold i nye klubbsider

November
· Etter høstmøte: Vi går over til nye nettsider! Dato kommer! 
· Tilgangen til dagens klubbsider forsvinner når nye lanseres. Dato kommer. 

Spørsmål & svar
· Vil det bli samme innlogging som i dag?
· Nei, de nye sidene får egen innlogging. Men innloggingen til medlemsnett vil være som i dag.   
· Hva skjer med det innholdet som jeg ønsker fortsatt skal ligge på klubbens nettsider?
· Det må lastes ned fra dagens sider, og legges inn nytt når dere får tilgang. Merk at det vil være andre maler for å legge inn innhold. 
· Er det nok lagringsplass på medlemsnett til det vi ønsker å lagre der?
· Det vil bli plass til mye, men det er begrensninger for hver enkelt klubb. Dette vil det bli informert om på opplæringene. Det jobbes med å se på lagringsplass uten at kostnadene blir for store. 
· Kan vi ta vare på alt innhold som vi har i dag?
· Ja, om dere mener det er relevant for enten 1) medlemmer -> legges på medlemsnett eller 2) eksterne besøkende og potensielle medlemmer -> legges inn i ny nettside
· MEN dette er en god anledning til å rydde i hva som skal tas vare på. Vær kritisk og tenk relevans for medlemmer (medlemsnett) eller potensielle medlemmer (nye klubbsider)
· Vil det bli gitt opplæring for klubbene?
· Ja det vil det. Kommer oversikt over det senere i august. Det kan være smart at flere fra klubben er involvert!
· Vil det vi ha tilgang til dagens klubbsider etter tilgangen til nye klubbsider?
· Ja det vil det være. En overgang på 6-8 uker.  Når nye klubbsider lanseres forsvinner tilgangen til dagens nettsider. Dato vil bli lansert i september. 
· Vil en få tilgang til nye klubbsider uten å ha deltatt på opplæring?
· Nei, en må ha deltatt på opplæringen for å få til det. Det vil være flere muligheter for opplæring. 
· De nye sidene er enklere i bruk, men opplæring er nødvendig både for å kunne legge ut innhold, men også for å forstå strukturen og hvordan siden er bygd opp. 



